
Autori u navedenom radu analiziraju metode i mjere koje su poduzimale jugoslavenske 
vlasti u prvim godinama nakon svršetka Drugoga svjetskoga rata kako bi otežale školo- 
vanje novih svećeničkih naraštaja i tako otežale ukupnu djelatnost Katoličke crkve koja 
je zbog ratnih i poratnih prilika ostala bez znatnog broja svojih svećenika. 

Rad vjerskih škola u prvim poratnim godinama i problem 
njihovog statusa 


Katolička crkva imala je i u vrijeme Kraljevine Jugoslavije i u vrijeme Ne- 
zavisne Države Hrvatske (NDH) svoje privatne škole s pravom javnosti, te su u 
potpunosti bile izjednačene s državnim školama. To su bile nadbiskupske i bi- 
skupske gimnazije, franjevačke gimnazije, dominikanska gimnazija na Braču, 
te gimnazija i učiteljska škola sestara milosrdnica u Zagrebu, zavodi (kolegiji) i 
razna sjemeništa." Nakon što je svršetkom II. svjetskog rata vlast u zemlji pre- 
uzela Komunistička partija, s obzirom na njezin program tj. ideologiju, mogle 
su se očekivati promjene i u svezi sa statusom vjerskih škola. 


Miroslav Akmadža je u časopisu Tkalčić, br. 7./2003. objavio članak ,,Politika državnih vla- 
sti prema vjerskim školama u Zagrebačkoj nadbiskupiji 1945. - 1966.“ U ovom radu u suradnji 
sa Slađanom Josipović problematizira i sintezira navedenu temu na području cijele Hrvatske, ali 
samo u razdoblju do 1952. godine. 

"Aleksa BENIGAR, Alojzije Stepinac - hrvatski kardinal, Zagreb 1993., 480. 

Prvi problemi za rad vjerskih škola nastali su još krajem rata i prvih dana 
nakon rata, kada su partizanske snage mahom zaposjedale sjemenišne zgrade. 
Kada je 4. kolovoza 1945. godine Vjesnik najavio ukidanje privatnih škola u 
školskoj godini 1945./46.,* nadbiskup Alojzije Stepinac se na te najave osvr- 
nuo u svojoj predstavci predsjedniku hrvatske vlade Vladimiru Bakariću 11. 
kolovoza 1945. godine. U predstavci o najavama ukidanja privatnih škola nad- 
biskup Stepinac piše: “Nadbiskupske i biskupske gimnazije u Hrvatskoj i Slo- 
veniji nisu već dva mjeseca primile nikakve državne subvencije, te stoje prema 
objavi u zagrebačkom “Vjesniku' pred ukidanjem. Zgrade dječačkih sjemeništa 
najvećim su dijelom zaposjednute po vojsci. Tako je Crkvi onemogućen ili u 
znatnoj mjeri ograničen rad na odgoju njezinog pomlatka. Isto vrijedi za škol- 
ske zgrade privatnih gimnazija katoličkih redova (...) Načelo slobode vjerois- 
povjedanja i slobode savjesti traži, da država dozvoli Crkvi podržavanje njezi- 
nih dječačkih sjemeništa i privatnih gimnazija katoličkih redova.“ Upozorava 
da nije u skladu sa slobodom vjere, kad se dječačkim sjemeništima oduzima 
mogućnost djelovanja već time što su im zgrade zaposjednute ili što se agrar- 
nom reformom oduzimlje Crkvi ono zemljište, koje služi jedino i isključivo za 
uzdržavanje učenika, ponajviše seljačkih sinova. Na kraju predstavke istaknuto 
je i nekoliko zahtjeva Katoličke crkve školskim vlastima, u kojima se u svezi 
s privatnim školama i crkvenim dječačkim sjemeništima traži da se dopuste 
privatne biskupske, nadbiskupske i redovničke gimnazije i da se time da pravo 
javnosti i to barem onima, koje su ga do tada imale te da se dopusti rad crkve- 
nim dječačkim sjemeništima i isprazne njihove zgrade kako bi služile svrsi za 
koju su podignute. 

Da je slično stanje bilo i u drugim biskupijama vidljivo je iz predstavke 
splitskoga i makarskoga biskupa Kvirina Bonefačića koju je 28. kolovoza 1945. 
uputio Komisiji za vjerske poslove Federalne Hrvatske, a u svezi s neprihvat- 
ljivim odnosom predstavnika vlasti prema Katoličkoj crkvi na području Split- 
ske i makarske biskupije. U toj predstavci biskup se, među inim, osvrće i na 
problem zauzeća Dijecezanskoga dječačkog sjemeništa u Splitu. Naime, još u 
vrijeme rata sjemenište su talijanske, a kasnije i njemačke i ustaške vlasti djelo- 
mice zauzele za vojnu bolnicu. Tu je bolnicu nakon rata preuzela partizanska 
Vojna bolnica VIII. korpusa. Kako je priljev ranjenika i bolesnih vojnika bio 
prvih mjeseci dosta velik, upravitelj sjemeništa izlazio je sporazumno s bisku- 
pom u susret potrebama bolnice ustupajući joj uvijek nove prostorije i čitavi 
vrt, kao i kućni namještaj i kuhinjski inventar. Svećenici i pitomci morali su se 
povući i stisnuti u najnužnije prostorije. Međutim, biskup u predstavci tvrdi 
da to bolničkom komesaru Bilodjeriću nije bilo dovoljno te da nije bio zado- 
voljan dok nije prisilio upravitelja sjemeništa da i on sam napusti svoju sobu 
i sa svojim zavodom prijeđe u drugi, novi dio zgrade, tj. da se preseli i spoji 


?* Vjesnik (Zagreb) 4. kolovoza 1945., 5. 

* MN. Kisić-Kolanović, Pisma zagrebačkog nadbiskupa Alojzija Stepinca predsjedniku narod- 
ne vlade Hrvatske Vladimiru Bakariću godine 1945., Croatica Christiana, Periodika, br. 29, god. 
XVI, Zagreb 1992., 161. 

s Centralnim bogoslovnim sjemeništem. No, navedeni komesar nije na tome 
stao, nego se samovoljno uselio najprije na prvi kat, pa na drugi i u potkrov- 
lje, sve do glavnog stubišta, koje je uz prizemlje, kapelu i prostorije u južnom 
uglu zgrade ,milostivo“ prepustio svećenicima i pitomcima jednog i drugog 
sjemeništa. Prostorije Bogoslovnog sjemeništa nisu odmah upotrebljene za 
bolnicu, za ranjene i bolesne vojnike, nego za razne tečajeve. Međutim, uoči 
pisanja navedene predstavke, u prostorije Bogoslovnog sjemeništa uselilo se 
venerično odjeljenje bolnice, dok je spomenuti komesar još prije toga u su- 
sjednoj kući Dijecezanskog sjemeništa na I. i II. katu silom dao deložirati iz tri 
stana stanare, kako bi tamo smjestio rodilište. Biskup na kraju navodi da se iz 
navedenoga vidi da su oba sjemeništa spriječena u svom djelovanju.“ Uprava 
bolnice je 1947. zajamčila upravi sjemeništa da će isprazniti odmah jednu od 
četiriju dvorana, a ostale svakako u sljedeće dvije godine. Međutim, iz pred- 
stavke uprave Centralnoga bogoslovnog i Biskupskoga dječačkog sjemeništa u 
Splitu Komisiji za vjerske poslove NR Hrvatske od 12. rujna 1952. vidljivo je 
da ništa od obećanog nije izvršeno.“ 

O stranoj vojsci u dječačkom sjemeništu upozorili su i biskupi u pastirskom 
pismu u rujnu 1945., u kojem navode da su sjemeništa gotovo onemogućena 
za svoju svrhu te su neka još uvijek djelomice okupirana, druga opet rekvirira- 
na, kao ona u Zagrebu na Šalati, u Splitu, Sinju i Travniku (BiH), slovenskim 
gradovima Šentvidu, Ljubljani, Mariboru i drugdje. Dalje navode: 


“Katolička Crkva podržavala je veći broj privatnih srednjih škola s pravom 
javnosti. Tim školama su još u predratnoj Jugoslaviji priznavali vrsnoću držav- 
ni nadzornici i roditelji, koji su im povjeravali odgoj svoje djece. Zato su te ško- 
le posjećivali ne samo katolici nego i inovjerci dajući im tako puno povjerenje. 
Te su škole bile u čitavom svom radu izjednačene s državnim školama. Danas 
se u štampi, koja stoji blizu prosvjetnim vlastima, najavljuje, da one neće moći 
više raditi i da će biti ukinute. Ne može se shvatiti zašto bi trebalo ukinuti te 
škole, kad im sami roditelji, koji su najpozvaniji da odlučuju u pitanju odgo- 
ja djece, daju povjerenje i traže da nastave s radom. Duh prave demokracije 
traži, da se poštuje volja roditelja pogledom na školovanje djece. To više, što i 
Crkva ima naravno pravo podizati privatne škole. To joj pravo priznavaju sve 
kulturne države. One se mogu samo veseliti, da ih Crkva pomaže u skupnom 
izvršivanju njihovih dužnosti i tako zajednički s njima nosi teret uzdržavanja 
škola" 


* Hrvatski državni arhiv (dalje HDA), Fond Komisije za odnose s vjerskim zajednicama (da- 


lje KOVZ), kut. 124, 625/45. 

"HDA, KOVZ, kut. 140, 11496/52., Predstavku su potpisali rektor Centralnog bogoslovnog 
sjemeništa, Frane Franić i podravnatelj Biskupskog dječačkog sjemeništa (Vjekoslav Kovačić ?). 
Komisija je predstavku proslijedila Predsjedništvu Vlade NRH, načelniku Kokiću, na rješavanje 
tj. na “shodnu intervenciju kod Vojnih vlasti u Splitu", s molbom da se Komisiju o poduzetom 
izvijesti. 

* Miroslav AKMADŽA, Pastirsko pismo katoličkih biskupa Jugoslavije od 20. rujna 1945. 
godine i crkveno državni odnosi, Tkalčić 6./2002., 154. 

Sjemeništa su se suočila i s problemom opstanka zbog provedbe agrarne 
reforme prema Zakonu o agrarnoj reformi i kolonizaciji iz kolovoza 1945., ko- 
jom su ostali bez sveg obradivog zemljišta koje je bilo najveći izvor financira- 
nja njihovoga rada.“ 

Država je 2. listopada 1945. donijela Zakon o ukidanju privatnih škola, s 
napomenom da Ministarstvo prosvjete može, s obzirom na tradiciju i potrebe 
srednjoškolske pripreme za teološko obrazovanje, iznimno dopustiti rad poje- 
dinih privatnih gimnazija s pravom javnosti.? 

Na navedeni Zakon reagirala je vrhovna glavarica Družbe sestara milosrd- 
nica sv. Vinka Paulskoga, Marija Serafina Bezjak, pismom od 8. listopada 1945. 
ministru prosvjete? u kojem moli nastavak rada družbinih škola u Zagrebu i to 
u Gundulićevoj ulici 12 pučke škole i ženske učiteljske škole, u Samostanskoj 
ulici niže realne gimnazije i na Savskoj cesti ženske realne gimnazije.!“ 


Primjenom navedenoga zakona u Hrvatskoj su ostala samo dječačka sje- 
meništa s javno priznatim gimnazijama u Zagrebu i Pazinu, a prema mišljenju 
Komiteta u Beogradu, nakon provedenog nadzora u Zagrebačkoj nadbiskup- 
skoj gimnaziji 1947., trebalo je i nju ukinuti, čemu se usprotivio predsjednik 
Komisije za vjerske poslove NR Hrvatske mons. Svetozar Ritig." Na interven- 
ciju Ritiga, Bakarić je 15. lipnja 1947. godine naredio Ministarstvu prosvje- 
te da ne usvoji prijedlog savezne vlade o ukidanju Nadbiskupske gimnazije u 
Zagrebu, tvrdeći: 


»Ne slažem se s prijedlogom da se gimnazija dokine. Mišljenje Komiteta u 
Beogradu je sasvim glupo-formalističko. I ne spada ovo u njihovu nadležnost. 


Našu omladinu treba svakako zaštititi od neprijateljskog i srednjevjekov- 
nog načina rada, koji im zatvara vrata budućnosti. 


Mislim, da bi ministarstvo prosvjete (pomoćnik ili načelnik srednjoškol- 
skog odjeljenja) trebalo pozvati direktora škole i zatražiti: 


1.) da se propisi nastavnog plana striktno pridržavaju; 

2.) da na gimnaziji ne može predavati niti jedan nastavnik, koji nema uslo- 
va za prijem u državnu službu. 

U slučaju neispunjenja tih uslova ne može biti niti govora o priznanju prava 
javnosti te gimnazije, te će prema tome učenici nižih razreda potpasti pod udar 


7 O navedenoj problematici više u: M. AKMADŽA, “Oduzimanje imovine Katoličkoj cr- 
kvi 1945. - 1966. i crkveno-državni odnosi - primjer Zagrebačke nadbiskupije" Tkalčić, Zagreb 
2003. 

* Narodne novine, br. 35, Zagreb 4. listopada 1945. god. 

* Iako nigdje nije naznačeno da je riječ o ministru prosvjete (piše samo ,Gospodine mini- 
stre“) s obzirom na tematiku pisma, najvjerojatnije se to može ustvrditi. 

"HDA, KOVZ, kut. 124, 764/45., ispod navedenog teksta naznačeno je da je isto pismo pro- 
slijeđeno na znanje Komisiji za vjerske poslove Federalne Hrvatske, a netko je u Komisiji rukom 
dopisao da Komisija potvrđuje navode iz gornje molbe, dok ostatak rečenice nismo uspjeli od- 
gonetnuti zbog nečitkosti. 

"Pismo mons. Ritiga ministru prosvjete Milošu Žanku, od 15. lipnja 1947., HDA, KOVZ, 
kut. 130. 

zakona o obaveznom sedmogodišnjem školovanju, a maturalna svjedodžba te 
gimnazije neće vrijediti niti kao dokumenat za upis na teološki fakultet (koji je 
u sastavu sveučilišta, te prema tome i za njega važe svi propisi o upisu na sveu- 
čilište uopće - eto, u tome je prednost njegovog ostajanja u sastavu sveučilišta, 
što oni mudraci-tintožderi ne mogu da shvate!). 

Te bi im se sve stvari mogle u zgodnom obliku i pismeno dostaviti (na- 
kon usmenog razgovora), da se ne izgovaraju kako nisu znali ili da su krivo 
shvatili. 


Ne treba opet s druge strane suviše cjepidlačiti oko sitnih podlosti tamoš- 
nje gospode nastavnika. 


Molim, da ovo moje mišljenje pretresete, pa da se onda usmeno sporazu- 
mijemo o onome što valja učiniti.“!? 


Međutim, Bakarić nije dugo ostao pri takvom stajalištu te je na sjednici 
Centralnoga komiteta Komunističke partije Hrvatske (CK KPH) 14. lipnja 1948. 
izjavio da Ministarstvo prosvjete treba poduzeti mjere da se Nadbiskupsku gimna- 
ziju u Zagrebu u sljedećoj školskoj godini zatvori, a za borbu protiv ,klerikalnog 
utjecaja u našim gimnazijama treba razraditi plan“. Dodao je i da treba ,likvidirati 
sva dječja obdaništa koja drže opatice“.! 


Zatvaranje sjemeništa prema Uredbi o đačkim domovima za omladinu 
srednjih škola od 17. rujna 1946. 


Gradski narodni odbor (GNO) Šibenik je na temelju Uredbe o đačkim 
domovima za omladinu srednjih škola od 17. rujna 1946., kojom se ukidaju svi 
privatni đački domovi i internati (konvikti), 5. studenog 1946. donio odluku o 
zatvaranju Biskupskog sjemeništa u Šibeniku. U svezi s navedenom odlukom 
biskup Jeronim Mileta uputio je 11. studenoga 1946. predstavku Bakariću u 
kojoj navodi da ga je navedena odluka duboko ražalostila, kao i svećenstvo i 
građane koji su to doznali. Podsjeća Bakarića da mu se više puta obratio kao 
i Okružnom NO-u u Šibeniku i Oblasnom NO-u Split i tražio povrat dijela 
zgrade Biskupskog sjemeništa u Šibeniku u koji se uselio đački konvikt, a na- 
kon svega da mu se zapovijeda da za osam dana, tj. do 15. studenoga isprazni i 
onaj manji dio zgrade, što je ostao za sjemeništarce, kao i sav inventar. Biskup 
izražava uvjerenje da spomenuta uredba ne obuhvaća sjemeništa Katoličke cr- 
kve jer da je to namjeravala, bila bi izričito naznačila i sjemeništa. Upozorava 
da crkvena sjemeništa nisu konvikti, već se od njih bitno razlikuju jer u kon- 
viktima mogu stanovati dječaci, a u ženskim konviktima djevojke, bez obzira 
na njihovo buduće zvanje, dok se u sjemeništa primaju isključivo oni dječaci, 
koji osjećaju svećenički poziv. Ističe da sjemeništa, bila mala ili velika, nisu 
ni đački domovi ni privatni internati ni konvikti, niti su ikada bili, a niti ih je 


" HDA, KOVZ, kut. 138. 
5 Zapisnici Politbiroa Centralnoga komiteta Komunističke partije Hrvatske 1945. - 
1952., Svezak 1, priredila Branislava Vojnović, Zagreb 2005., 474. 

ijedna vlast takvima smatrala. Biskup upozorava da priječiti rad sjemeništa 
ili zatvarati ih znači ,zasijecati u bitni život Crkve i priječiti njezinu slobodu“. 
Pita je li moguće ,,da naša Narodna Republika Hrvatska hoće sada da zatvori 
sjemeništa i tako onemogući hrvatskom narodu, koji je religiozan - i njemu 
je vjera najveća svetinja - da ima svećenika?“ Na kraju je zamolio Bakarića 
da zapovijedi Oblasnom NO-u u Splitu da pozove Gradski NO u Šibeniku da 
povuče svoju odluku o zatvaranju sjemeništa. !* 


Molbe biskupa Milete na kraju su urodile plodom te je biskup u siječnju 
1947. dobio obavijest da će se iz zgrade Biskupskog sjemeništa u Šibeniku, đač- 
ki konvikt u mjesecu ožujku 1947. preseliti u zgradu u kojoj je prije bila smje- 
štena učiteljska škola i da će se cijela zgrada Biskupskog sjemeništa moći opet 
uporabiti samo za odgoj svećeničkog podmlatka. Biskup je 14. siječnja 1947. 
uputio pismo Prosvjetnom odsjeku Oblasnoga NO-a Split u kojem zahvaljuje, 
kako NO-u tako i Bakariću koji je naredio Ministarstvu prosvjete da povoljno 
riješi biskupovu molbu. U istom pismu biskup je iznio molbu da se školske 
godine 1947./48. u šibenskoj realnoj gimnaziji uspostave odjeljenja klasične 
gimnazije, kako je bilo u staroj Jugoslaviji, da bi sjemeništarci učili latinski i 
grčki jezik i tako bili bolje pripremljeni za svoje buduće svećeničko zvanje. 
Također je zamolio da njegove sjemeništarce, ne sile neki nastavnici da čine 
nešto što se protivi njihovoj savjesti, kao na primjer čitanje nekih knjiga koje 
zabranjuje Katolička crkva te da se sjemeništarcima ne otežava upisivanje u ši- 
bensku državnu gimnaziju ako svi ne pripadaju gradu ili šibenskom kotaru, jer 
je Šibenska biskupija rasprostranjena i u Splitskom, Trogirskom, Biogradskom, 
Zadarskom kotaru, na otoku Pagu, pa čak i u Bosni. 

Problema je bilo i u Splitu gdje je Komisija za preuzimanje zgrada i škol- 
skih inventara poslala poziv Ravnateljstvu Biskupskog sjemeništa 20. ožujka 
1946. da imenuje tri člana u komisiju koja će sporazumno zapisnički utvrditi 
stanje školske zgrade i inventara Biskupske gimnazije. Na ovo je Ravnateljstvo 
Biskupskog sjemeništa odgovorilo da se u smislu i duhu državnog Ustava Za- 
kon o preuzimanju zgrada i inventara ukinutih škola ne bi trebao odnositi na 
vjerske škole i zavode. Komisija je ponovno isto zatražila 7. travnja 1946., na 
što je Ravnateljstvo sjemeništa uputilo 9. travnja žalbu Ministarstvu prosvjete 
NR Hrvatske ističući da se navedeni Zakon ne može odnositi na Biskupsku 
gimnaziju jer ona nije posebno tijelo, već sastavni dio Biskupskog sjemeništa. 
Dana 25. travnja 1946. poslana je molba istome ministarstvu da se Biskupskoj 
gimnaziji vrati i pravo javnosti, koje joj je bilo priznato u staroj Jugoslaviji, 
kako učenici ne bi imali teškoća i zapreka u školovanju te ako bi ili sami ili 
otpušteni napustili sjemenište. Na navedeno stigao im je odgovor, preko Grad- 
skoga NO-a u Splitu, 6. studenoga 1946., u kojem se izričito govori da Komisija 
ima zadatak samo utvrditi koji su to predmeti i njihovo stanje, a da Komisija 
nema ništa s preuzimanjem inventara. 


'“ HDA, KOVZ, kut. 128, 1877/46. 
"5 HDA, KOVZ, kut. 129 95/47. 

Primivši navedeni odgovor, uprava sjemeništa imenovala je svoje člano- 
ve, a na ponovni poziv spomenute Komisije. Međutim, na sastanku Komisije 
saznali su da se nije riječ samo o konstatiranju stanja, nego i o ukidanju škole 
i preuzimanju inventara i prostorije Biskupske gimnazije te uopće o čitavoj 
zgradi sjemeništa. 

U svezi s navedenim, biskup Bonefačić uputio je 15. studenoga 1946. pred- 
stavku Bakariću u kojoj ističe da vjeruje kako je namjera u svezi s Biskupskom 
gimnazijom u očitoj suprotnosti s Ustavom, u kojem se, kad se govori o slobo- 
di razvitka vjere i crkve, izričito kaže: “Vjerske škole za spremanje svećenika 
slobodne su, a stoje pod općim nadzorom države.“ Napominje da ga posebno 
pogađa to što je navedna komisija došla s uputama, prema kojima će se pre- 
uzeti čitava zgrada i inventar Biskupskog sjemeništa jer se sjemeništa, prema 
Uredbi o đačkim domovima, smatraju konviktima. Međutim, biskup upozo- 
rava da se to uopće ne može primijeniti na sjemeništa Katoličke crkve jer je 
općepoznato što su sjemeništa i zašto služe te da Uredba nije naznačila da se 
ona i na sjemeništa odnosi pa je moguće da je to tumačenje pojedinih refere- 
nata, ali nikako naredbodavca. Biskup u nastavku prdstavke pita: ,Kad bi se to 
s našim sjemeništem dogodilo, Gospodine Predsjedniče, bi li to bilo u skladu 
s našim Ustavom, gdje se govori, da je crkva slobodna u svojem razvijanju i 
po svojim unutarnjim zakonima, medju kojima je i onaj o sjemeništima jedan 
od najvažnijih? Bi li to odgovaralo tolikim izjavama našeg državnog prvaka 
maršala Tita, kao i tolikim Vašim izjavama, a napose onoj, koju ste, prema 
novinskim izvještajima, pred nekoliko dana o crkvi dali u svom govoru od 8. 
0. mj. u Zagrebu?“'* 


Sa sličnim problemom borili su se i franjevci provincije Presvetog Ot- 
kupitelja Split - Dobri, koji su prvu hrvatsku gimnaziju u Sinju bili prisiljeni 
preseliti u prostorije makarskog samostana, dok je Visoka bogoslovna škola u 
Makarskoj bila prisiljena radi pomanjkanja prostora i sredstava za život pri- 
vremeno se smjestiti u Zagreb u Franjevački samostan u Vrbanićevoj 35. U 
svezi s navedenim, provincijal Petar Grabić uputio je 1. listopada 1946. pismo 
Komisiji za vjerske poslove NR Hrvatske u kojem moli pomoć." No, umjesto 
traženoga, Provincija je u studenome iste godine došla do spoznaja da Oblasni 
NO u Splitu i NO u Sinju na temelju Uredbe ministra prosvjete od 17. ruj- 
na 1946. namjeravaju ukinuti franjevačke vjerske škole u Sinju i u Makarskoj. 
Provincijal Petar Grabić uputio je u svezi s navedenim 24. studenoga 1946. 
pismo Komisiji za vjerske poslove NR Hrvatske u kojem moli Komisiju da u 
Predsjedništvu vlade poradi da se navedena Uredba ne primjenjuje na vjerske 
škole u Sinju i Makarskoj, jer bi to bilo protivno Ustavu. 

Vlasti su odlučile ukinuti i Nadbiskupski konvikt u Požegi, na što je uprava 
Konvikta 7. listopada 1946. uputila molbu Ministarstvu prosvjete NR Hrvatske 
da se Konviktu dopusti nastavak rada. Međutim, navedeno ministarstvo je 18. 


'*. HDA, KOVZ, kut. 128, 1650/46. 
"HDA, KOVZ, kut. 128, 1440/46. 
'* HDA, KOVZ, kut. 128, 1649/46 

studenoga 1946. donijelo odluku da se navedenoj molbi ne može udovoljiti i 
da se Nadbiskupski konvikt u Požegi ukida na temelju Uredbe o đačkim do- 
movima za omladinu srednjih i stručnih škola od 17. rujna 1946. U obrazlo- 
ženju odluke stoji: , Dosadašnji rezultati pokazuju, da organizaciono-praktični 
i metodičko-odgojni rad Nadbiskupskog konvikta u Slavonskoj Požegi nije u 
skladu sa čl. 2. Uredbe o djačkim domovima za omladinu srednjih i struč- 
nih škola broj 10.005 od 17. rujna 1946., pa se zato donosi odluka o ukida- 
nju spomenutoga internata.“ Ministarstvo je također odredilo da će Okružni 
NO Slavonski Brod odrediti komisiju od dva člana za preuzimanje imovine / 
zgrade, prostorija i inventara/ ukinutoga internata te je zatražilo od uprave 
Nadbiskupskoga konvikta da sa svoje strane imenuje dva člana, koji će izvr- 
šiti predaju inventarske imovine, koja dolazi u obzir. Također je zatraženo da 
uprava Nadbiskupskoga konvikta Okružnom NO u Slavonskom Brodu pošalje 
pismene prijedloge o visina(i) najamnine kako bi se moglo odmah pristupi- 
ti sklapanju najamnih odnosno uporabnih ugovora između Nadbiskupskoga 
konvikta i Prosvjetnog odjela Okružnog NO-a u Slavonskom Brodu. 


Protiv navedene odluke Ministarstva prosvjete i njezina obrazloženja, 
podnijela je uprava Nadbiskupskoga konvikta u Požegi obrazložene prigovo- 
re Kontrolnoj komisiji NR Hrvatske, u kojima je naglasila da u spomenutom 
konviktu postoje sve materijalne i moralne pretpostavke za podržavanje jed- 
noga naprednog i suvremenoga đačkoga doma u svakom pogledu. 


U svezi s navedenim Nadbiskupski duhovni stol u Zagrebu uputio je 15. 
prosinca 1946. pismo Komisiji za vjerske poslove NR Hrvatske u kojem na- 
vodi sve spomenuto te konstatira da je odluka o ukidanju konvikta u Požegi 
za Katoličku crkvu nepravedna. Nadbiskupski duhovni stol moli predsjednika 
Komisije, Ritiga, da uloži svoj utjecaj, da se konvikt spasi od sigurne propasti 
tako da se odluka Ministarstva prosvjete, koja nije donesena na temelju stvar- 
nih razloga, stavi izvan snage, a konviktu osigura u smislu postojećih propisa 
daljnji rad." 

Za zatvaranja vjerskih škola, osim navedene uredbe korištena je i Okruž- 
nica Ministarstva prosvjete NR Hrvatske od 1. studenoga 1946. kojom se za- 
branjuje privatno poučavanje učenika onim osobama, koje nisu iz aktivnih 
nastavničkih redova, ako za to nemaju odobrenje nadležnoga kotarskoga pro- 
svjetnoga odsjeka. Na temelju navedene okružnice Kotarski NO u Supetru na 
Braču zabranio je rad srednjoj dominikanskoj vjerskoj školi u Bolu. Na pri- 
mjedbu uprave škole da se na nju ne može odnositi navedena okružnica jer je 
riječ o vjerskoj školi, koja je prema Ustavu slobodna, Kotarski NO u Supetru 
odgovorio je 5. svibnja 1947., da u Bolu takva škola ne postoji jer “nadležne 
Vlasti nisu donijele riješenje o otvaranju takove škole u Bolu". Provincijal do- 
minikanaca, Anđelko Fazinić, uputio je 13. lipnja 1947. predstavku Komisiji za 
vjerske poslove NR Hrvatske u kojoj ističe da je postupak KNO-a u Supetru 
neispravan i protuustavan jer bi priznanje prava opstojanja vjerskih zajednica i 


" HDA, KOVZ, kut. 128, 1768/46. 

davanje slobode njihovoj djelatnosti bilo iluzorno bez mogućnosti pripremanja 
svećenika za taj rad. Upozorava da je neispravno obrazloženje KNO-a u Supe- 
tru o nepostojanju navedene škole jer “nadležne Vlasti nisu donijele rješenje o 
otvaranju takove škole u Bolu“, jer takva dozvola prema članu 25. Ustava FNRJ 
nije potrebna jer Ustav razlikuje vjerske škole od privatnih škola, koje trebaju 
navedenu dozvolu te se ne mogu na vjerske škole, koje su već dopuštene čl. 25. 
Ustava, primjenjivati odredbe za privatne škole, koje se prema članu 38. Ustava 
mogu dopustiti samo posebnim zakonom i spadaju pod kontrolu Ministarstva 
prosvjete. Na kraju Fazinić moli da Predsjedništvo Vlade NR Hrvatske donese 
deklaraciju o slobodi postojanja dominikanske srednje vjerske škole u Bolu te 
uputi niže vlasti da se pridržavaju članka 25. Ustava o slobodi vjerskih škola za 
pripremanje svećenika. 


S obzirom na navedene probleme, na problem vjerskih škola upozorili su 
i katolički biskupi u svojoj predstavci Predsjedništvu Vlade FNRJ, upućenoj sa 
sastanka u Ljubljani krajem srpnja 1947., u kojoj tvrde da se ne može govoriti 
o slobodi vjere tamo gdje se Crkvi oduzima mogućnost da se djelotvorno brine 
za svoj svećenički podmladak i da ga odgaja onako kako to odgovara njezinu 
duhu i njezinim načelima. Podsjećaju da su zabranjene ili ukinute i sve ostale 
stručne i srednje škole, kojima je upravljala Crkva i koje su predstavljale rezul- 
tat njezinih kulturnih napora tijekom stoljeća te da su zajedno sa sjemeništi- 
ma, školama i odgojnim internatima Crkvi oduzeta i sva sirotišta. Biskupi su 
izrazili očekivanja da će vlada ozbiljno uzeti u razmatranje njihovu predstavku 
jer da se vjerska sloboda ne sastoji samo u slobodi kulta, nego u priznavanju 
svih onih atributa koji pripadaju duhovnom biću Crkve. Na kraju biskupi izra- 
žavaju nadu da će vlada u želji da pokaže iskreno približavanje između Crkve 
i države, pristupiti s dobrom voljom razmatranju njihovih prigovora te da će, 
budu li se u najskorije vrijeme ostvarile želje biskupa, iznesene u ovoj predstav- 
ci, to biti prvi znak za konačan sporazum izmedju Crkve i države, do kojega bi 
moralo doći u interesu domovine." 


Opoziv dozvole Nadbiskupskoj gimnaziji u Zagrebu za rad kao privat- 
noj školi s pravom javnosti 


Bez obzira na prosvjede crkvenih vlasti, država je nastavila otežavati rad 
vjerskim školama. Tako je Ministarstvo prosvjete 20. lipnja 1948., dakle samo 
šest dana nakon spomenute Bakarićeve izjave, na sjednici Politbiroa CK KPH 
od 14. lipnja 1948. donijelo odluku kojom je ukinuta javna gimnazija koja je 
bila u sklopu Nadbiskupskoga sjemeništa na Šalati u Zagrebu. Tim povodom 
Ritig je uputio 2. srpnja 1948. pismo Bakariću u kojem izražava čuđenje i ža- 
ljenje zbog takve odluke, napominjući da je donesena bez njegova znanja, isti- 


? HDA, KOVZ, kut. 130, 617/47. 
2! Predstavka katoličkih biskupa Jugoslavije Predsjedništvu Vlade FNRJ, od 29. srpnja 1947., 
HDA, Osobni fond mons. Svetozara Ritiga (dalje OF Ritig), kut. 7. 

čući da su navedenom odlukom porušene nade za smirenje u vjerskom životu 
naroda i da ponovno počinje uznemirenje duhova. Ritig izražava uvjerenje 
kako Bakarić nema veze s navedenom odlukom, ne znajući da je on njezinn 
inicijator, te moli Bakarića da izmijeni donesenu odluku ministra prosvjete, 
ističući da je prenaglo donesena i nije u skladu s duhom Ustava i zakona FNRJ 
i NR Hrvatske. Također napominje da se ne smije zaboraviti da Dječačko sje- 
menište na Šalati u Zagrebu nije isključivo zavod zagrebačke dijeceze, nego da 
je ono vlasništvo čitave zagrebačke crkvene pokrajine, tj. da je to sjemenište 
jednako đakovačko kao i zagrebačko i da je sagrađeno milijunskim prinosima 
i zakladama Đakovačke biskupije, kao i Zagrebačke nadbiskupije." 

U svezi s navedenim reagirao je i biskup Akšamović uputivši 6. srpnja 
1948. žalbu Zemaljskoj kontrolnoj komisiji NR Hrvatske protiv rješenja o opo- 
zivu dozvole Nadbiskupskoj gimnaziji u Zagrebu za rad kao privatnoj školi s 
pravom javnosti. U žalbi ističe da razlozi i svrha izdane dozvole za rad gimna- 
zije nisu promijenjeni te da nema razloga niti temelja za opoziv dozvole za rad 
Nadbiskupske klasične gimnazije s pravom javnosti. Protivi se i odredbi da se 
školski inventar gimnazije treba predati Komisiji, koju će imenovati Prosvjetni 
odjel GNO-a u Zagrebu te ističe da inventar, koji se nalazi u zgradi gimnazije, 
nije vlasništvo ove ustanove, nego je vlasništvo Dječačkoga sjemeništa, strogo 
vjerske ustanove, napominjući da je on, đakovački biskup, kao suvlasnik Dje- 
čačkoga sjemeništa iz dohodaka Đakovačke biskupije potrošio 500,000 Din. 
za nabavu toga inventara, dok je Zagrebačka nadbiskupija također potrošila 
veliku svotu razmjernu broju pitomaca svoje nadbiskupije, koji se odgajaju u 
tom sjemeništu. Biskup je na kraju izričito ustvrdio: , Nadbiskupija zagrebačka 
i Biskupija đakovačka ne mogu i ne će pristupiti likvidaciji Dječačkoga sjeme- 
ništa. Naučni rad u ovoj strogo vjerskoj ustanovi se imade zadržati i nastaviti, 
budući u protivnom slučaju biskupije ostaju bez svećeničkoga podmlatka, da- 
kle bez svećenika a potom i bez bogoslužja.“ Također je upozorio da je riječ o 
strogo vjerskoj ustanovi i da o sudbini škole odlučuje isključivo poglavarstvo 
Katoličke crkve, odnosno Zagrebačke nadbiskupije i Đakovačke biskupije. 

Prostori Dječačkog sjemeništa na zagrebačkoj Šalati bili su još uvijek većim 
dijelom zaposjednuti i od vojske i drugih ustanova te je Nadbiskupski duhovni 
stol u Zagrebu u sporazumu s biskupom Akšamovićem uputio 25. kolovoza 
1949. predstavku Predsjedništvu Vlade NR Hrvatske u kojoj traži povratak 
okupiranih prostorija u Dječačkom sjemeništu u Voćarskoj cesti br. 106 u Za- 
grebu i u njemu Interdijecezanske vjerske srednje škole za uzgoj svećeničkog 
podmlatka, jer su te prostorije prijeko potrebne za proširenje rada toga zavoda 
zbog nedostatka svećeničkoga kadra te se ne smije smanjivati broj polaznika 
vjerskih škola, kao i zbog toga što sjemenište mora primati polaznike i iz dru- 
gih biskupija i redova koje nemaju uvjeta za školovanje svećenika.?* 


* HDA, OF Ritig, kut. 6. 

3 HDA, KOVZ, kut. 131, 512/48. 

*“ Nadbiskupski arhiv Zagreb (dalje NAZ), Fond Nadbiskupskoga duhovnoga stola (dalje 
NDS) br. 4037/1949. 

Međutim, bez obzira na sve predstavke, načelnik Odjela za stambene po- 
slove NO grada Zagreba, donio je 21. listopada 1952. rješenje kojim se sjeme- 
ništu uz već oduzete prostorije, oduzima još prostorija. Na žalbu Dječačkog 
sjemeništa Komisija za rješavanje žalbi u stambenim predmetima odgovorila 
je negativno. Dječačko sjemenište zatim je uputilo žalbu Vrhovnom sudu NR 
Hrvatske. U spor se umiješala i Komisija za vjerske poslove, tj. njezin predsjed- 
nik Ritig, koji je u svezi s tim razgovarao s predsjednikom GNO Zagreb, Veće- 
slavom Holjevcem, te je zatražio od Komisije za rješavanje žalbi u stambenim 
predmetima pri NO grada Zagreba da ne pristupi izvršavanju svojega rješenja 
prije nego što izvijesti predsjednika Holjevca o predmetu. U pismu tajniku NO 
grada Zagreba, Zvonku Beškeru, Ritig ističe da je 1946. J. Broz-Tito odredio 
da se bez njegova osobnog odobrenja ne mogu oduzimati nove prostorije sje- 
meništa te da će on osobno o novonastalom stanju izvijestiti Broza sljedećih 
dana, prigodom puta u Beograd. O novonastalom stanju Broza je pismom u 
ime uprave sjemeništa obavijestio Josip Badalić.? 


Obveza sjemeništarcima da moraju pohađati osmogodišnje školovanje 
u državnim školama 


U međuvremenu su državne vlasti tražile da se djeca iz sjemeništa moraju 
podvrgnuti obvezi osmogodišnjeg školovanja u državnim školama. Pojedine 
mjesne vlasti u tu svrhu su vršile pritisak na roditelje sjemeništaraca da nji- 
hova djeca prijeđu u mjesne škole. Zbog toga je Nadbiskupski duhovni stol u 
Zagrebu 14. travnja 1949. uputio predstavku Komisiji za vjerske poslove NR 
Hrvatske u kojoj upuzorava da Kotarski NO-i sile roditelje da svoju djecu po- 
zovu kući zbog toga da polaze mjesne sedmoljetke jer da će inače biti kažnjeni 
logorom i prisilnim radom.* 


Interdijecezanska komisija za crkvene poslove u Zagrebu predstavkom od 
5. listopada 1949. zatražila je od Vlade NR Hrvatske da se dopusti da učenici 
I. do III. razreda Interdijecezanske vjerske srednje škole ne moraju polaziti 
sedmoljetku te da se njihovi roditelji ne prisiljavaju prisilnim radom i velikim 
globama da svoju djecu ispisuju iz Interdijecezanske vjerske srednje škole i 
šalju u sedmoljetke. U obrazloženju tog zahtjeva istaknuto je, među inim, da 
učenici državne klasične škole u Zagrebu ne moraju polaziti sedmoljetke jer je 
smjer nastave i plan poduke sasvim drukčiji nego u sedmoljetkama te u skladu 
s tim i učenici Interdijecezanske vjerske srednje škole kao pripravnici vjerske 
škole za visoki teološki studij moraju završiti osam razreda srednje škole s kla- 
sičnim smjerom, planom i rasporedom, gdje se uči od prvoga razreda latinski, 
a od trećega grčki, pa se zato sa svršenom sedmoljetkom ne bi mogli pravilno 
upisivati bez velike štete u vjerske škole.“ 


5 Ritigova pisma br. 671/53 i 301/53; Pismo J. Badalića Titu, od 9. 1. 1953.; Spis br. 1623/53, 
HDA, KOVZ, kut. 141. 

* HDA, KOVZ, kut. 134, 578/49. 

27 NAZ, NDS, br. 4668-1949. 

Posebni problemi oko prelaska sjemeništaraca u državne škole pojavili su 
se u dubrovačkom sjemeništu. Biskup Pavao Butorac uputio je 3. veljače 1950. 
predstavku ministru Ritigu u kojoj navodi da je rektor sjemeništa i vjerske 
dijecezanske škole Franjo Zec pozvan u Povjerenstvo za prosvjetu gdje mu je 
priopćeno da se u vjerskoj školi ne smiju držati dječaci koji nisu završili sed- 
moljetku te oni koji su iz drugih republika. Biskup je posebno zamolio Ritiga 
da dobije od ministarstva formalnu dozvolu za djelovanje škole i da zadrži dje- 
cu u školi sljedećih mjeseci do kraja školske godine, jer da bi za djecu bilo vrlo 
nezgodno i štetno prekinuti školovanje pred sam kraj školske godine. * 


U svezi s odlukom da dubrovačko (i sva ostala) sjemenište napuste đaci iz 
drugih republika reagirao je Nadbiskupski ordinarijat vrhbosanski 28. veljače 
1950. predstavkom Komisiji za vjerske poslove NR Hrvatske. U predstavci je 
navedeno da je Vrhbosanska nadbiskupija imala do kraja rata svoje dječačko 
sjemenište u Travniku, gdje se odgajao svećenički podmladak svjetovnoga sve- 
ćenstva za sve tri bosansko-hercegovačke dijeceze. No, to je sjemenište konfis- 
cirano, pa je Ordinarijat bio prisiljen svoje pitomce slati u druga biskupijska 
sjemeništa, izvan teritorija Bosne i Hercegovine, pa tako i u dubrovačko. Or- 
dinarijat je u predstavci zamolio Komisiju da u nadležnih vlasti u Dubrovniku 
odnosno u Oblasnom odboru u Splitu intervenira da se učenici iz Vrhbosan- 
ske nadbiskupije 1. i 2. razreda mogu vratiti u dubrovačko sjemenište kako bi 
nastavili svoje školovanje.“ 


Predstavku Komisiji za vjerske poslove NR Hrvatske je 7. ožujka 1950. 
uputio i Nadbiskupski ordinarijat u Zadru u svezi sa zahtjevom mjesnih vlasti 
da polaznici prvih dvaju razreda napuste vjersku školu radi obveze pohađanja 
sedmoljetke. U predstavci je rečeno da je povjerenik prosvjete GNO-a Zadar 
pozvao direktora zadarske vjerske škole te mu priopćio da su svi građani FNRJ 
obvezni na sedmogodišnju školu te da škola mora raspustiti prvi i drugi ra- 
zred, a treći može ostati do svršetka male mature. Zatražio je da mu idući dan 
pošalju đake na saslušanje, nakon čega će biti smješteni u državni internat. 
Generalni vikar Mato Garković zatražio je odgodu dok se on ne požali Obla- 
snom NO-u Split, ali mu odgoda nije odobrena. Ordinarijat ipak nije pustio 
đake dok se ne provede žalbeni postupak. Na kraju predstavke zatraženo je 
od Komisije da se obveza sedmogodišnjeg školovanja ne odnosi na učenike 
koji stalno borave u mjestima bez sedmoljetke, jer bi inače morali prekinuti 
školovanje. 


Nadbiskupski ordinarijat vrhbosanski izvijestio je pismom 3. travnja 1950. 
Komisiju za vjerske poslove NR Hrvatske da su od Komisije dobili obavijest 
da je Bakarić obećao povoljno rješenje njihova zahtjeva. Međutim, Udruženje 
katoličkih svećenika za BiH dobilo je rješenje koje ne dopušta njihovim učeni- 
cima I. i II. razreda da završe tekuću školsku godinu u Dubrovniku. Rješenje 


2 HDA, KOVZ, kut. 136, 451/50. 

? HDA, KOVZ, kut. 136, 787/50. Predstavku je potpisao generalni provikar_ Marko 
Alaupović. 

*“ HDA, KOVZ, kut. 136, 863/50. Predstavku je potpisao generalni vikar Mate Garković. 

je temeljeno na pretpostavci da u Bosni i Hercegovini postoji obaveza sedmo- 
godišnjeg školovanja iako ta obveza još ne postoji, budući da u BiH ima tek 
nekoliko sedmoljetki te da su svi njihovi đaci, o kojima je riječ, sa sela, gdje 
nema sedmoljetki, nego su još uvijek samo osnovne škole. Ordinarijat je pred- 
ložio da se pitanje obveze pohađanja sedmoljetke riješi tako da učenici iz BiH 
u samom Dubrovniku pohađaju sedmoljetku, ako ne može drukčije.?' 


Na navedeno pismo Komisija je odgovorila Vrhbosanskom ordinarijatu 
pismom od 15. svibnja 1950. u kojem izvješćuje da je od Predsjedništva Vlade 
NRH dobila odgovor da s obzirom na to da postoji zakonska obveza sedmogo- 
dišnjeg školovanja, vlada nije ovlaštena odobravati stupanje u sjemenište ni u 
slučaju kad nema sedmoljetke u mjestu stanovanja učenika jer bi đaci isto kao 
što mogu ići u sjemenište izvan svoga mjesta stanovanja, mogli ići u sedmo- 
ljetku u najbliže mjesto u kojem postoji sedmoljetka. Vlada je također dala na 
znanje da navedeni problem može riješiti samo vlada i Ministarstvo prosvjete 
NR BiH, koji bi jedini mogli izdati dozvolu učenicima koji nisu sedmogodišnje 
školovanje, da mogu pohađati sjemenište.? 

Srednju vjersku školu u Bolu odlukom mjesnih vlasti morali su napustiti 
svi učenici rođeni izvan Dalmacije i oni koji nisu zaršili sedmoljetku. Tim po- 
vodom je 24. veljače 1950. provincijal dominikanaca Anđelko Faznić uputio 
predstavku Komisiji za vjerske poslove NR Hrvatske. U predstavci navodi da 
im je naređeno da u roku od 10 dana moraju napustiti školu svi učenici rođeni 
izvan Dalmacije, te svi učenici I. i II. razreda koji nisu zaršili sedmoljetku bez 
obzira ima li u njihovom mjestu ili njegovoj blizini sedmoljetka. Upozorio je 
da navedeni zahtjevi, kao i zahtjev da ne smiju polaziti vjersku školu u Bolu 
učenici iz drugih republika, teško pogađaju njihovu vjersku školu jer je ona 
škola jedne vjerske zajednice, Dominikanske provincije, čije se juridično po- 
dručje proteže na čitav državni teritorij, jer postoji samo jedna Dominikanska 
provincija za čitavu državu.?? 


Crkvene vlasti uskoro su saznale za namjeru vlasti da se učenici iz vjerskih 
škola, ako nisu završili državnu osnovnu školu, neće moći upisati na Bogoslov- 
ni fakultet. Na to je reagirala Interdijecezenska komisija za crkvene poslove 
koja 5. listopada 1949. u pismu Predsjedništvu Vlade NR Hrvatske piše: “Kad 
se svršenim učenicima Interdiecezanske vjerske srednje škole u Zagrebu, ne bi 
dopuštao upis u Rimokatolički bogoslovski fakultet u Zagrebu, to bi značilo 
likvidaciju toga fakulteta, jer je glavni priliv studenata u tom fakultetu baš iz 
Interdiecezanske vjerske srednje škole, koja zbog toga i postoji.“ 


U svezi s navedenim je i Poslovni odbor Biskupske konferencije uputio pi- 
smo Predsjedništvu Vlade NR Hrvatske 5. kolovoza 1951., u kojem moli da se: 


“1. dopusti svršenim maturantima vjerskih srednjih škola, da se mogu upi- 


"HDA, KOVZ, kut. 137, 2053/50., Pismo je potpisao generalni provikar Marko Alaupović. 
?* HDA, KOVZ, kut. 137, 2053/50. 

33 HDA, KOVZ, kut. 136, 723/50. 

3“ NAZ, NDS, br. 4666-1949. 

sivati kao redoviti slušači na Bogoslovski fakultet u Zagrebu, jer je u protivnom 
slučaju indirektno ukinut sam Bogoslovski fakultet, kad se nebi mogli upisivati 
na njemu oni svršeni maturanti vjerskih srednjih škola, koji su se baš školovali 
za taj visoki bogoslovski studij... 


2. budući da su vjerske srednje škole potpuno klasične gimnazije stoga se 
moli, da se učenici, koji se upišu u te škole, ne moraju polaziti ni šestoljetke ni 
sedmo ni osmoljetke, kako to ne moraju ni učenici državne klasične gimna- 
zije, 

3. da im se dopusti upisati na Filozofski fakultet onim svršenim učenicima, 
vjerskih srednjih škola, koji se kane kvalificirati za profesore na vjerskim sred- 
njim školama da im ne ponestane kvalificiranoga profesorskoga kadra“ 


U svezi s navedenom problematikom ministar Ritig je 18. kolovoza 1951. 
uputio pismo dekanu Bogoslovnog fakulteta i crkvenom nadzorniku Interdi- 
jecezanske vjerske škole u Zagrebu odgovarajući na predstavku sa zborovanja 
izaslanika vjerskih gimnazija i škola, te Dekanata Bogoslovnog fakulteta u Za- 
grebu održanog 30. i 31. srpnja u Zagrebu. Ritig je izvijestio da jeo navedenom 
razgovarao s Bakarićem koji se složio sa stajalištem ministra Žanka kako pre- 
ma sveučilišnome državnom zakonu nikako ne mogu biti apsolventi vjerskih 
škola i gimnazija upisani kao redoviti, pa ni izvanredni slušatelji Bogoslovnoga 
fakulteta u Zagrebu, koji je integralni dio državnoga sveučilišta jer zakon ja- 
sno propisuje polaganje maturalnoga ispita na državnim školama za polazak 
sveučilišta. Ritig ističe da se Bogoslovni fakultet i njegovi dekani nisu striktno 
držali zakonskih propisa te da je zbog toga došlo do “protunarodnih i protu- 
državnih djela u Bogoslovskom sjemeništu i Fakultetu u Zagrebu*“** Naime, 
te je godine vođen sudski proces protiv bogoslova Zagrebačke bogoslovije u 
Zagrebu zbog širenja navodne neprijateljske promidžbe. 


U svezi s navedenom problematikom vođeni su 17. listopada 1951. u Za- 
grebu razgovori između Bakarića, Žanka i Ritiga s jedne strane te biskupa Ak- 
šamovića i dekana Bogoslovnog fakulteta u Zagrebu Vilima Keilbacha s druge 
strane. Razgovori nisu donijeli povoljno rješenje Crkvi te je 3. studenoga 1951. 
doneseno rješenje u obliku “Uputstava" Savjeta za prosvjetu, nauku i kulturu 
NRH iz kojeg proizlazi da se apsolventima vjerskih srednjih škola ne priznaje 
pravo upisa na fakultete, pa tako ni na bogoslovne. 


Tim povodom je Poslovni odbor Biskupskih konferencija 17. studeno- 
ga 1951. uputio pismo Savjetu za prosvjetu, nauku i kulturu NR Hrvatske u 
kojem navodi da se tijekom spomenutih pregovora pokazalo da ima znatnog 
razilaženja u shvaćanju odnosno tumačenju pojedinih članaka Ustava FNRJ 
i Ustava NRH, što sprječava donošenje konačnog rješenja s obzirom na sve 
vjerske srednje škole u državi. Istaknuto je da posebni razlozi nalažu da se 
žurno uredi status Interdijecezanske vjerske srednje škole u Zagrebu, koja je 
kao Nadbiskupska klasična gimnazija imala pravo javnosti u staroj Jugoslaviji, 


5 HDA, OF Ritig, kut. 4. 
* HDA, KOVZ, kut. 138, 5869/51 

a kojoj je rješenjem Ministarstva prosvjete NRH od 20. lipnja 1948. opozvana 
dozvola za rad kao privatnoj gimnaziji s pravom javnosti. Upozoreno je da bez 
prava javnosti Interdijecezanska vjerska srednja škola gubi svoj smisao, tako da 
je “čin ukinuća njezinog prava javnosti za nju istovjetan sa smrtnim udarcem? 
jer ako apsolventi te škole nemaju uvjete za upis na Bogoslovni fakultet i ako 
se oni ubuduće neće moći upisati na fakultet ni kao “stalni slušači-hospitan- 
ti onda bi Zagrebačka nadbiskupija morala većinu svojih pitomaca poslati u 
pokrajinska bogoslovska učilišta čisto crkvenog karaktera što bi bio financijski 
nepotreban i nemoguć teret. Biskupi su u predstavci dobro predvidjeli da je 
riječ o nekoj vrsti neizravnog, postupnog ukidanja Bogoslovnoga fakulteta u 
Zagrebu.“ 


U svezi sa navedenim problemima vjerskih škola, Ritig u pismu Bakariću 
od 18. prosinca 1951. traži da se osigura opstanak vjerskih škola za svećenički 
podmladak, ističući da bez obzira što je crkva odvojena od države, država tre- 
ba osigurati crkvi mogućnost pripravljanja vjerskih službenika. 


Međutim, nedugo nakon toga Katolička crkva bila je šokirana novim uda- 
rom na vjerske škole. Naime, Savjet za prosvjetu, nauku i kulturu NR Hrvatske 
donio je 31. siječnja 1952. okružnicu po kojoj učenici do svoje 15. godine mogu 
polaziti samo državne škole. Predstavnici Interdijecezanske vjerske srednje 
škole u Zagrebu usmeno su informirani 7. veljače 1952. na Savjetu NO grada 
Zagreba da su učenici te škole dužni upisati se već od 1. veljače 1952. u državne 
škole i da ih moraju pohađati. Zagrebački, đakovački i senjski biskupi, kao vla- 
snici Interdijecezanske vjerske srednje škole u Zagrebu, nakon priopćenja im 
o tom predmetu, razmotrili su taj poziv i zahtjev Savjeta za prosvjetu, nauku i 
kulturu NO grada Zagreba, te mu priopćili predstavkom od 11. veljače 1952. 
da je prema Ustavu građanima zajamčena sloboda savjesti i sloboda vjere, da 
je crkva odvojena od države, da su vjerske zajednice, čije se učenje ne protivi 
Ustavu, slobodne u svojim vjerskim poslovima i vršenju vjerskih obreda, da 
su vjerske škole za pripremu svećenika slobodne i stoje pod općim nadzorom 
države, da je zabranjena zlouporaba crkve i vjere u političke svrhe i postoja- 
nje političkih organizacija na vjerskom temelju te da država može materijalno 
pomagati vjerskim zajednicama. Biskupi ističu da o tome nema sumnje da je 
priprema svećeničkog podmlatka vjerski posao te da vjerske škole stoje pod 
općim nadzorom države i ništa više, pa da prema tome ne može naknadni 
Zakon o narodnim školama preinačivati pojedine članke Ustava kao temeljnog 
zakona, nego može samo donijeti odredbe u sklopu Ustava. 


Biskupi u nastavku navode da Interdijecezanska vjerska škola postoji od 
1948., kada je osnovana sa znanjem i odobrenjem Bakarića te Ministarstva 
prosvjete na konferenciji održanoj 20. kolovoza 1948., između ministra Ivana 
Babića, đakovačkoga biskupa Akšamovića, senjskog biskupa Burića te mini- 
stra Ritiga. Također tvrde da se učenici Interdijecezanske vjerske srednje škole 


"HDA, KOVZ, kut. 138, 8267/51., U ime Poslovnog odbora pismo su potpisali nadbiskup 
Josip Ujčić i biskupi Viktor Burić, Franjo Salis-Seewis i Antun Akšamović. 
#% HDA, KOVZ, Kut. 138. 

odgajaju u narodnom duhu i poštovanju državnih vlasti, što se vidi i iz toga 
da se u svakoj učionici nalazi na vidnom mjestu Brozova slika, da učenici su- 
djeluju u javnim radovima na gradskom teritoriju, da učenicima predaju tje- 
lovježbu i predvojničku izobrazbu državni namještenici, da se u školi predaje 
»narodno-oslobodilačka književnost i povijest narodno-oslobodilačke borbe“ 
te da se na nižem tečajnom ispitu i ispitu zrelosti od ,,3 listića iz hrvatskoga 
jedan je iz narodno-oslobodilačke književnosti, a iz povijesti jedan je iz narod- 
no-oslobodilačke borbe“. 


Na kraju biskupi ističu da zbog svih navedenih razloga, kao vlasnici In- 
terdijecezanske vjerske srednje škole, ne smatraju tu školu uopće vezanom uz 
Zakon o narodnim školama te mole naslov da to prihvati.?? 


Slično je bilo i u drugim vjerskim školama, pa tako i zadarski biskup Gar- 
ković 10. veljače 1952. upućuje predstavku Predsjedništvu vlade, Savjetu za 
prosvjetu i kulturu i Komisiji za vjerske poslove NRH u kojoj izvješćuje da je 
8. veljače u vjersku srednju školu u Zadru došla komisija predstavnika Savjeta 
za prosvjetu i kulturu GNO-a u Zadru i zatražila na temelju dopisa Savjeta za 
prosvjetu i kulturu Vlade NRH da se odmah raspusti škola i da se učenici mo- 
raju upisati u sedmoljetku ili u gimnaziju u gradu. I to ne samo oni koji nisu 
još navršili 15 godina života, nego i svi stariji jer da ne može postojati vjerska 
srednja škola u Zadru koju nije država priznala. Biskup pita kamo sada s uče- 
nicima vjerske srednje škole kad u gradu Zadru nema druge klasične gimna- 
zije, jer bi njihovo vraćanje u osmoljetku, značilo “u njima ubiti svaku volju za 
daljnji rad"“ 

Na zamolbu nekih biskupa ministar prosvjete, Miloš Žanko, uputio je u 
veljači 1952. okružnicu gradskim i kotarskim NO-ima, kojom objašnjava kako 
postupati u provedbi odluke da polaznici vjerskih škola moraju završiti držav- 
nu osnovnu školu do navršenih 15 godina starosti. U okružnici se navodi da 
se školski obveznici koji se nalaze u sjemeništima odnosno vjerskim školama 
za pripremu svećenika podvrgavaju obvezi osmogodišnjeg školovanja u dr- 
žavnim školama i da su tu obvezu dužni izvršiti samo u državnim školama. 
Zatim je naglašeno da se ta obveza ne može ispuniti polaganjem privatnih is- 
pita, već samo redovitim pohađanjem državnih škola. U svezi s tim stavljeno 
je u dužnost prosvjetnim tijelima narodnih odbora da sastave popis školskih 
obveznika u sjemeništima odnosno u bilo kojoj vrsti vjerske škole i da se svi 
oni koji podliježu obvezi osmogodišnjeg školovanja, a nisu je izvršili, pozovu 
da pod prijetnjom zakonskih posljedica počnu pohađanti odgovarajuće razre- 
de državnih škola. Na temelju toga narodni odbori su trebali postaviti zahtjev 
roditeljima i rukovodiocima vjerskih škola da školski obveznici koji se nalaze 
u sjemeništu ili nekoj vjerskoj školi moraju redovito pohađati državne škole 
do svršetka osmogodišnje škole, a najkasnije do navršenih 15 godina starosti. 
Istaknuto je da prosvjetna tijela postavljaju zahtjev za pohađanje škole, a ne 


?* NAZ, NDS, br. 1971/1952. 
“HDA, KOVZ, kut. 139, 1312/52. 

postavljaju zahtjev za napuštanje sjemeništa, a o tome hoće li djeca napustiti 
sjemenište, odluka je prepuštena njihovim roditeljima.“ 

Pomoćni biskup zagrebački, Franjo Salis-Seevis, u svezi s odlukom vlasti 
da polaznici vjerskih škola moraju završiti državnu osnovnu školu, uputio je 
okružnicu u kojoj napominje da u Dječačkom sjemeništu neće biti nižih razre- 
da gimnazije, tj. neće biti tri prva razreda, a kasnije četiri razreda.“ 

Na sve događaje oko vjerskih škola reagirali su i biskupi predstavkom 
predsjedniku Brozu upućenom s Biskupskih konferencija održanih u Zagrebu 
od 23. do 26. rujna 1952. Biskupi u predstavci ističu da je riječ o likvidaciji 
katoličkih škola na području FNRJ. 


“Čitav niz klasičnih gimnazija i realki, viših škola, srednjih škola, tehničkih 
i osnovnih škola i dječjih vrtića, zatvoreni su, a zgrade zaplijenjene pravim 
vlasnicima. 

Crkvena prava se poštuju samo u tzv. vjerskim školama - tj. školama za 
izobrazbu svećenstva. Na žalost i te su škole izložene mnogim ograničenjima i 
zabranama, da je jasno da se samo trenutno podnose i to kao nužno zlo. Samo 
ćemo spomenuti da ove škole nisu javno priznate, iako im je osoblje visoko 
kvalificirano, a onima koji je pohađaju odriče se pravo na povlastice koje uobi- 
čajeno imaju učenici u javnim školama (smanjena cijena putničkim kartama, 
kraće služenje vojnog roka itd.)".+ 


O statusu Rimokatoličkoga bogoslovnog fakulteta u Zagrebu 


Rimokatolički bogoslovni fakultet u Zagrebu bio je u sastavu Sveučilišta u 
Zagrebu sve do 29. siječnja 1952., kada je Vlada NR Hrvatske odnosno njezin 
predsjednik Bakarić donio rješene kojim se on ukida, tj. prestaje biti u sastavu 
Sveučilišta u Zagrebu (isto je učinjeno i s Bogoslovnim fakultetom u Ljublja- 
ni, kao i Pravoslavnim bogoslovnim fakultetom u Beogradu).“ Odmah nakon 
primitka rješenja dekan Rimokatoličkoga bogoslovnog fakulteta u Zagrebu, 
Vilim Keilbach, u svezi s tim šalje predstavke Komisiji za vjerske poslove NR 
Hrvatske i Savjetu za prosvjetu, nauku i kulturu - Odboru za visoke škole i 
naučne ustanove Zagreb. U predstavci Savjetu za prosvjetu ističe da su odmah 
nakon odluke o ukidanju fakulteta dostavljena dekanatu i rješenja o otkazu 
službe svim profesorima i nastavnicima Bogoslovskog fakulteta. Izvješćuje i da 
je na sjednici Fakultetskog vijeća, održanoj dana 1. veljače 1952., nakon što je 
čitava stvar razmotrena, zaključeno jednoglasno slijedeće: 


“Prijepis okružnice ministra Žanka od 19. veljače 1952., koji član Komisije za vjerske poslo- 
ve Roko Rogošić šalje nekim Biskupskim ordinarijatima, 22. veljače 1952., HDA, KOVZ, kut. 
139. 

* Službeni vjesnik Zagrebačke nadbiskupije , br. 5, 1952. 

# Spis “Katolički kler u emigraciji" HDA, KOVZ, kut. 341. 

“Prijepis rješenja o ukidanju Rimokatoličkog bogoslovnog fakulteta Sveučilišta u Zagrebu, 
ovjeren 1.II. 1952., HDA, KOVZ, kut. 139. 

“I. da se rješenje o ukidanju Rkt. bogoslovskog fakulteta u Zagrebu od 29. 
I. 1952. br. 1268/52. vrati Odboru za visoke škole i naučne ustanove s razloga, 
jer se iz cijeloga rješenja ne vidi, tko je zapravo donio to rješenje, da li pred- 
sjednik vlade, čije je ime naznačeno ispod rješenja, ili možda i sama vlada 
NRH, jer se u uvod rješenja uvukla neka pogreška. 

II. da se isto tako povrate Odboru za visoke škole i naučne ustanove sva 
rješenja o otkazu službe profesorima i nastavnicima s razloga, jer se u većini 
tih rješenja ne vidi, tko je učinio te ispravke i po čijem ovlašćenju, dok se pre- 
ostala rješenja o otkazu službe pozivaju na rješenje vlade br. 1268/52., a samo 
to rješenje br. 1268/52. nije ovamo priopćeno u vjerodostojnom obliku zbog 
pogreške, spomenute pod I. 


Zbog ovih formalnih nedostataka s jedne strane, i jer se radi o vrlo važnom 
aktu za samu ustanovu Rkt. bogoslovskog fakulteta u Zagrebu kao i o važnim 
ispravama za službovne odnose i prava pojedinih službenika s druge strane, 
fakultetsko je vijeće jednoglasno zaključilo, da dostavu tih rješenja o ukida- 
nju Rkt. bogoslovskog fakulteta i o otkazima službe u tom obliku ne može 
primiti. 

Još prije navedenih predstavki mons. Ritig je u svezi s pitanjem Bogoslov- 
nog fakulteta pisao Bakariću: 


“Ne mogu pregorjeti svoju pečal, što su donijete oštre mjere o bogoslov- 
skim fakultetima i vjerskoj obuci, a da nije o tim pitanjima raspravljalo naše 
Predsjedništvo Vlade N.R.H. za vjerska pitanja. Čini mi se da je posljednjim 
rješenjima pogoršana crkveno-politička situacija, a dosadašnjim našim radom 
iako nismo imali rezultata, s kojima smo bili zadovoljni, ipak smo među našim 
hrvatskim biskupima i svećenicima, pa i redovnicima pribrali velik broj naših 
prijatelja, koji će ses posljednjim događajima osjećati teško pogođenima i naša 
će Komisija ostati poražena od one nekolicine nepomirljivih elemenata".** 

Nekoliko dana poslije mons. Ritig je u svezi snavedenim uputio pismo i J. 
Brozu-Titu, u kojem ističe da su najširi krugovi navedeni čin shvatili kao ne- 
prijateljski čin protiv Katoličke crkve. Zatim ga podsjeća na njegove riječi da se 
pitanje Crkve neće rješavati dekretima, te piše: “Današnje ukidanje zagrebač- 
koga Bogoslovskoga fakulteta i fakultativne vjerske obuke u nižim državnim 
školama je očita protivština Vašem političkom stilu, ono ne vodi normalizaciji 
naših unutrašnjih prilika, ne može doprinijeti ničem pozitivnom. Dekret je 
ozgora, a ne traženje sporazuma. Ja sam uvjeren, poštovane druže Maršale, da 


će Vaš pravorijek biti pozitivan.“ 


# HDA, KOVZ, kut. 139, bez broja, a iza broja 3770/52. i HDA, KOVZ, kut. 139, 1147/52. 
“* Pismo mons. Ritiga Bakariću, od 31. siječnja 1952., HDA, OF Ritig, kut. 4. 
“Pismo mons. Ritiga Brozu, od 7. veljače 1952., HDA, OF Ritig, kut. 4. 

U povodu izbacivanja Bogoslovnog fakulteta iz sastava Zagrebačkog sve- 
učilišta, u Beograd je otišla delegacija Biskupske konferencije i Bogoslovnog 
fakulteta, i predala nadležnim vlastima predstavku.“ 


U svezi s ukidanjem bogoslovnih fakulteta, Broz je na pitanje američkih 
novinara u ožujku 1952. odgovorio: “Naš Ustav nam ne daje pravo da se ti 
fakulteti izdržavaju državnim budžetom, jer je crkva odvojena od države?“ A 
nekoliko dana poslije J. Broz-Tito je na istu temu delegaciji I. kongresa Saveza 
studenata Jugoslavije rekao: “Mi smo ranije pomagali te fakultete, iako to nije 
bilo u skladu s Ustavom. Mi smo to činili zbog toga, što smo htjeli srediti od- 
nose s crkvom, da je iz inozemstva ne iskorištavaju protiv nas. 


Bez obzira na sve teškoće Predsjedništvo Biskupskih konferencija obavije- 
stilo je 23. travnja 1952. Predsjedništvo Vlade NR Hrvatske i Vladu FNRJ da 
će Rimokatolički bogoslovni fakultet u Zagrebu nastaviti s radom kao inter- 
dijecezanska vjerska ustanova svih hrvatskih biskupija, kao i ostalih biskupija 
izvan Slovenije na teritoriju FNRJ. Dalje moli vladu da se urede sva pitanja 
koja nastaju u vezi s povratkom fakulteta pod isključivu upravu Crkve, te da 
se iz godišnjeg proračuna osigura državna subvencija i dopusti prikupljanje 
doprinosa od vjernika za potrebe fakulteta, te na neki način prizna položaj 
studenata u smislu odgode vojske prema studentskom roku.?' 


Dekan Bogoslovnog fakulteta, Vilim Keilbach, uputio je 27. kolovoza 1952. 
pismo Komisiji za vjerske poslove NR Hrvatske, u kojem podsjeća da vlada 
još uvijek nije odgovorila na pismo Predsjedništva Biskupskih konferencija u 
svezi s nastavkom rada fakulteta, i molbe da se dodijeli fakultetu primjerena 
redovita godišnja subvencija kao i da se općenito uredi pitanje pravnog položa- 
ja fakulteta. Dekan u pismu upozorava da još nije riješeno pitanje uzdržavanja 
fakulteta i da se približava vrijeme upisa u novi semestar, a nije uređeno pitanje 
pravnog položaja fakulteta. Također napominje da studenti tih dana još uvijek 
dobivaju pozive za odsluženje vojnog roka, dodajući da: 


»Prijeti pogibelj, da će na taj način slušači svih godina biti pozvani u voj- 
sku, tako da bi fakultet iduće školske godine ostao bez slušača. — Razumije 
se, da će trebati novim aktom ishoditi od Ministarstva narodne obrane mo- 
gućnost odgode vojske. Ali to će se moći činiti tek na temelju odgovora Pred- 
sjedništva Vlade NRH na spomenuti dopis Predsjedništva Biskupskih konfe- 
rencija. 


Napominjem, da je u Beogradu Pretsedništvo vlade NR Srbije aktom Kab. 
I br. 9478 od I1. VIII. 1952. odobrilo odluku Sv. Arhijerejskog Sabora o osni- 
vanju Bogoslovskog fakulteta Srpske pravoslavne crkve. - Koliko sam obavije- 


45 Radmila RADIĆ, Država i verske zajednice 1945. — 1970., Beograd 2002 , knj. I., 224. 

* Vjesnik (Zagreb), 13. ožujka 1952., 1. 

"Vjesnik (Zagreb), 16. ožujka 1952., 1. 

"Pismo Predsjedništva Biskupskih konferencija Predsjedništvu Vlade NR Hrvatske, br. 7/ 
BK, od 23. travnja 1952., HDA, KOVZ, kut. 140.; Pismo Predsjedništva Biskupskih konferencija 
Predsjedništvu Vlade FNRJ, preko Savezne komisije za vjerske poslove, od 23. travnja 1952., 
HDA, OF Ritig, kut. 7. 

šten, i u Ljubljani su završeni pregovori u pogledu subvencije, koju će davati 
NR Slovenije tamošnjem Teološkom fakultetu. 


Molim visoki Naslov, da izvoli požuriti odgovor Predsjedništva Vlade 
NRH u gornjem predmetu te poraditi na tom, da se ne bi pozivali slušači naše- 
ga fakulteta u vojsku, dok je u rješavanju pitanje o mogućnosti odgode.“ 


Savjet za prosvjetu, nauku i kulturu tek je 30. studenog 1952. uputio dopis 
u svezi s navedenim pismom, u kojem samo daje do znanja da je primio na 
znanje odluku Biskupskih konferencija, ali ne daje odgovor ni na jedno pitanje 
iz pisma.“ 

Ni nakon svih molbi, zbog posebno zategnutih odnosa između Katoličke 
crkve i države u to vrijeme (prekid odnosa Jugoslavije s Vatikanom), stanje se 
za Rimokatolički bogoslovni fakultet u Zagrebu nije bitnije poboljšalo, a fa- 
kultet je ostao izvan sastava Sveučilišta u Zagrebu cijelo vrijeme komunističke 
vladavine. 


Osim što je fakultet izbačen iz sastava Sveučilišta, vlasti nisu priznava- 
le ni doktorske titule stečene na tom fakultetu. Naime, prigodom donošenja 
“Uredbe o naučnim oblastima iz kojih se dodijeljuje stepen doktora nauka" 
objavljene u Službenom listu br. 36-VI iz 1949. izostavljen je iz popisa disci- 
plina doktorat bogoslovnih znanosti. U svezi s tim, 13. siječnja 1951. dekan 
Bogoslovnog fakulteta u Zagrebu, Đuro Gračanin, uputio je predstavku Mi- 
nistarstvu za nauku i kulturu NR Hrvatske u kojoj ističe da se nadao da je taj 
propust nehotičan, no kad su dobili potvrdu od Komiteta za naučne ustanove, 
sveučilište i visoke škole podnijeli su pisanu predstavku, na koju nisu dobili 
odgovor. U predstavci dekan ističe da su titule doktora stečene na Bogoslov- 
nom fakultetu u Zagrebu bile priznavane “i od onih režima u prošlosti, koji su 
daleko manje imali smisla za nauku, pa bi stoga prepriječivanje sticanje ste- 
pena doktora bogoslovskih nauka od strane narodnih vlasti neobično bolno 
odjeknulo kod svih iskrenih prijatelja razumijevanja i suradnje između njih i 
ovog visokog naučnog tijela"“* 

U svezi s navedenim, ministar Ritig uputio je 8. veljače 1951. ministru Mi- 
lošu Žanku pismo u kojem ističe da je molba dekana Gračanina zaista opravda- 
na ističući da se to odnosi ne samo na doktorske titule Katoličkoga bogoslov- 
noga, fakulteta nego i Pravoslavnoga fakulteta u Beogradu i Visoke šerijatske 
škole u Sarajevu, jer ako bi se snizila razina vjerske obrazovanosti u najvišim 
vjerskim učilištima, stradala bi obrazovanost u tim školama. Ritig ističe da je 
Komisija za vjerske poslove mišljenja da je u interesu ugleda države i znanosti 
“prijeko potrebno prastaro pravo najstarijeg naučnog zavoda u našoj zemlji na 
podijeljivanje doktorata sačuvati“ 


** HDA, KOVZ, kut. 140. 
*" HDA, KOVZ, kut. 141. 
** HDA, KOVZ, kut. 137, 325/51. 
* HDA, KOVZ, kut. 137, 325/51. 

Polaznici vjerskih škola bili su, kao i polaznici drugih škola, obvezni služiti 
vojni rok. Na odsluženju vojnoga roka nailazili su na razne oblike šikaniranja 
zbog svoga poziva. Međutim, iako su bili ravnopravni s polaznicima drugih 
škola u obvezama, to nisu bili i u pravima. Tako Rektorat Viskoke bogoslovne 
škole u Splitu u predstavci od 21. ožujka 1949. upućenoj Komisiji za vjerske 
poslove NR Hrvatske izvješćuje da su polaznici njihove škole uživali na osnovi 
Zakona o vojnoj obvezi državljana FNRJ i Pravilnika za izvršenje istoga zakona 
odgodu službe u stalnom kadru Jugoslavenske armije do završetka svog ško- 
lovanja. Međutim, tih dana bili su pozvani na nadležni Vojni odsjek pojedini 
polaznici škole, kojima je bila svojedobno dana spomenuta odgoda te im je 
priopćeno da trebaju vratiti rješenja, jer njihovu školu nije Ministarstvo pro- 
svjete priznalo. Rektorat je tražio objašnjenja u Vojnom okrugu u Splitu gdje 
mu je priopćeno da je Vojni okrug na svoje pitanje postavljeno Ministarstvu 
prosvjete: je li sjemenište u Splitu priznato, primio negativan odgovor i da je 
prema tom odgovoru naredio vojnim odsjecima da povuku odgode. Nakon 
objašnjenja Rektorata, Vojni okrug privremeno je zaustavio oduzimanje od- 
luka o odgodi službe u stalnom kadru armije s primjedbom da će zatražiti 
upute od Ministarstva prosvjete. U predstavci je Rektorat zamolio Komisiju za 
vjerske poslove da sa svoje strane istakne Ministarstvu prosvjete da su njihovi 
zahtjevi osnovani na zakonu i da su im ranije uvijek priznavana prava.“* 


Predstavku je, u svezi s navedenim problemom, 26. ožujka 1949. uputio 
istoj komisiji biskup Pušić tražeći od Ritiga da se žurno zauzme da se bogo- 
slovima prizna pravo pogodnosti u odsluženju vojnog roka, kao i drugim stu- 
dentima.“ 


U svezi s navedenim problemom vlastima su se obraćali i rektorati drugih 
vjerkih škola u Hrvatskoj. Interdijecezanska komisija za crkvene poslove pre- 
dala je kolektivnu molbu za sve katoličke vjerske škole 5. listopada 1949. Pred- 
sjedništvu Vlade NR Hrvatske i to na ruke ministra Krajačića. U predstavci od 
21. studenoga 1949. biskup Akšamović podsjeća Komisiju za vjerske poslove 
NR Hrvatske na navedenu molbu te ističe da mu se čini, da navedena molba 
nije riješena te moli Komisiju da posreduje u nadležnim državnim vlastima da 
se donese rješenje u svezi s navedenom molbom u smislu da se zakonskim po- 
godnostima mogu koristiti i đaci visokih vjerskih škola, koje su u rangu fakul- 
teta. Navedene su sljedeće škole: Franjevačka visoka bogoslovija u Makarskoj, 
Franjevačka teologija u Sarajevu, Franjevačka teologija u Mostaru, Biskupsko 
bogoslovno sjemenište u Mariboru, Centralno bogoslovno sjemenište u Splitu, 
Biskupska bogoslovna visoka škola u Đakovu, Biskupska bogoslovna visoka 
škola u Senju, Dominikansko-teološko učilište u Dubrovniku i Vrhbosanska 
filozofska teološka visoka škola u Sarajevu.“ 


** HDA, KOVZ, kut. 133, 453/49. 
"HDA, KOVZ, kut. 133, 453/49. 
** HDA, KOVZ, kut 134, 2030/49. 

Državne vlasti su ostale pri svom stajalištu pa je Poslovni odbor Biskupskih 
konferencija 5. kolovoza 1951. uputio pismo Generalnom štabu Jugoslavenske 
armije u Beogradu u kojem moli da đačku povlasticu i odgodu služenja vojnog 
roka do svršenog studiranja primijeni i na učenike katoličkih vjerskih srednjih 
škola i visokih teoloških učilišta zbog sljedećih razloga: 


“1. Vjerske su katoličke srednje škole i visoka teološka učilišta registrirana 
kod naših narodnih prosvjetnih vlasti kao dopuštene škole za uzgoj svećenika 
po Ustavu FNRJ čl. 25. 


2. Vjerske srednje škole imadu osim pučke škole još 8 razreda klasične gi- 
mnazije, koja je po učenju posvuda izjednačena sa državnim klasičnim gimna- 
zijama, a visoke teološke škole povrh toga još imadu 5 do 6 godina teološkog 
studija. 

3. Učenici vjerskih srednjih škola i visokih teoloških učilišta imali su i u 
bivšoj Jugoslaviji djačku povlasticu i dogodu služenja vojnog roka sve do zavr- 
šenog svoga studija. 


Navedeno su tražili i zbog jednake državne pravednosti prema svim građa- 
nima, zbog nacionalnih i pedagoških razloga, tj. da se ti učenici “koji jednako 
uče predvojničku obuku, te se uzgajaju u državotvornom duhu kao i učenici 
državnih škola, ne osjećaju zapostavljenima od strane toga Naslova pred zako- 
nom o odgodi vojnoga roka"? 


Komisija za vjerske poslove NR Hrvatske, u svezi snavedenim predmetom, 
poslala je 22. rujna 1951. Poslovnom odboru Biskupskih konferencija dopis u 
kojem izvješćuje da je od vojnih vlasti dobila 12. rujna 1951. obavijest da će se 
odgoditi služba u stalnome vojnom kadru studentima Bogoslovnoga fakulteta 
u Zagrebu, a da će se učenicima srednjih i njima ravnih škola rođenih 1931. 
godine iznimno od odredaba Pravilnika odgoditi vojna služba do svršetka ško- 
lovanja ako to zatraže prilikom regrutiranja ili se obrate molbama vojno-teri- 
torijalnim tijelima, kako je to činjeno ranijim godištima te da ta odgoda može 
biti najdalje do 27 godina starosti.“ 

Tako su dijelom prihvaćeni biskupski zahtjevi, ali će se problemi služenja 
vojnoga roka za svećenike i polaznike vjerskih škola nastaviti i sljedećih godina 
ponajprije ovisno o razvoju crkveno-državnih odnosa. 


* HDA, KOVZ, kut. 138, 6660/51. 
% HDA, KOVZ, kut. 138, 6660/51. Dopis je potpisao član Komisije Roko Rogošić. 

ši 
Zaključak 


U inače lošim odnosima između Katoličke crkve i komunističkog režima u 
Jugoslaviji, vjerske škole odnosno školovanje svećeničkog kadra, predstavljalo 
je jedan od najvažnijih problema. Katolička crkva je nakon II. svjetskog rata 
ostala bez velikog dijela svog svećenstva i časnih sestara zbog pogibija u vrije- 
me rata i zbog toga što ih je komunistički režim ubijao i zatvarao nakon rata. 
Također je znatan broj svećenika u strahu od komunističkog režima napustio 
zemlju. Zbog toga je Katolička crkva morala pojačano raditi na školovanju no- 
vih kadrova kako bi mogla zadovoljiti potrebe svojih vjernika diljem zemlje 
koji su ostali bez svojih dušebrižnika. S vremenom je i sve veći broj stanovnika, 
a time i vjernika, tražio dodatnu potrebu za školovanjem svećenika. 


S druge strane komunistički režim koji je vodio sustavnu borbu protiv re- 
ligije, a posebice protiv Katoličke crkve, na sve je načine nastojao otežati Kato- 
ličkoj crkvi rad njezinih škola tj. školovanje novih kadrova. S tim ciljem komu- 
nistički režim poduzeo je niz “zakonskih? mjera u svezi sa statusom vjerskih 
škola, slabio njihovu materijalnu snagu oduzimanjem i osvajanjem sjemeniš- 
nih i školskih zgrada te stalno tražio izgovore za zatvaranje pojedinih škola. 


No, bez obzira na sve poduzete mjere, komunistički režim nije uspio sma- 
njiti priljev mladeži u vjerske škole, niti smanjiti broj novoškolovanih svećeni- 
ka i časnih sestara. Naprotiv, uz sve mjere komunističkog režima, broj polazni- 
ka vjerskih škola bio je iz godine u godinu sve veći, te je Katolička crkva uspjela 
zadovoljiti svoje potrebe za svećeničkim kadrom. 

SUMMARY 


THE POLICY OF THE COMMUNIST REGIME TOWARD CATHO- 
LIC RELIGIOUS SCHOOLS IN CROATIA, 1945-1952 


The authors of this article analyze the methods and measures undertaken 
by Yugoslavian authorities in the first years following the end of the Second 
World War in order to obstruct the education of new generations of priests 
and thus impede the efforts of the Catholic Church, which as a consequence 
of wartime and postwar conditions was left without a significant number of its 
priests. 


Key words: Catholic Church, Socialist Yugoslavia, Religious Schools 

